Qozogʻiston futbol federatsiyasi

Qozogʻiston futbol federatsiyasi (QFF, , ) – Qozogʻiston futbolining boshqaruv organi. Federatsiya Qozogʻistondagi toʻliq futbol tizimini, Qozogʻiston Premyer-ligasini va Qozogʻiston milliy futbol jamoasi faoliyatini yoʻlga qoʻyadi. Federatsiya shtab-kvartirasi Ostonada joylashgan.

 Oldingi ismlar 

 Qozogʻiston Respublikasi futbol assotsiatsiyasi (1992—2000)
 Qozogʻiston futbol ittifoqi (2000—2007)
 Qozogʻiston Futbol Federatsiyasi (2007-yildan hozirgacha)

 Tarix 
Qozogʻiston futbol federatsiyasi (QFF) 1992-yilda tashkil etilgan. 1993-yilda federatsiya dastlab Osiyo Futbol Konfederatsiyasi (OFK) ning aʼzosiga aylangan. Federatsiyaning vujudga kelishi qozoq futbolini xalqaro andozalar asosida tashkil etishning dastlabki bosqichi edi. 1994-yildan FIFA aʼzoligiga qabul qilingan.

1992-yilda federatsiya milliy chempionati va kubok kabi professional darajadagi turli musobaqalarni tashkil etgan. Qozogʻiston mustaqilligining dastlabki yillari va OFKga qabul qilinmagan davrida milliy terma jamoalar uchun rasmiy xalqaro musobaqalarda ishtirok etishiga ruxsat berilmagan. QFF ishtirokida Qozogʻiston terma jamoasi 1992-yil va 1994-yil aprel oylarida Sovet Ittifoqining sobiq mamlakatlari, Markaziy Osiyolik qoʻshnilari Oʻzbekiston, Qirgʻiziston, Tojikiston, Turkmaniston ishtirokida oʻzining dastlabki oʻyinlarini oʻtkazganKazakhstan International Matches – Details 1992-1999 . 1994-yilda QFF nihoyat FIFA va OFKning toʻliq aʼzoligiga qabul qilingan. OFKga qoʻshilish toʻgʻrisidagi qaror, federatsiya aʼzolarining ovoz berishdan soʻng qabul qilingan.

2000-yilda QFF UEFAga aʼzo boʻlish uchun ariza bergan va 2002-yil 25-aprelda Shvetsiyaning Stokgolm shahrida boʻlib oʻtgan UEFA Kongressida uning toʻliq aʼzoligiga ega boʻlgan.

 Yana qarang 

 Qozogʻistonda futbol

 Manbalar 

 Havolalar 

 Rasmiy veb-sayt  
 Qozogʻiston FIFA saytida
 Qozogʻiston UEFA saytida

Turkum:Alifbo boʻyicha futbol federatsiyalar
Turkum:UEFA milliy aʼzolari
Turkum:Qozogʻistonda futbol
Turkum:Qozogʻistondagi sport federatsiyalar